# Fordelings- og værdipolitik

I **fordelingspolitiske** spørgsmål er der uenighed om, hvordan vi skal fordele materielle/økonomiske værdier. Det er som regel penge, magt eller tid

* Penge: Skal staten beskatte dem, der har et arbejde for at understøtte dem, der ikke har et arbejde?
* Magt: Skal staten kræve kønskvoter i virksomhedsbestyrelser for at modvirke, at mænd har større indflydelse på store beslutninger end kvinder?
* Tid: Skal uddannelsessystemet tildele studerende med kroniske sygdomme mere tid til at gennemføre deres uddannelse?

I et samfund som Danmark er tid ofte det samme som penge. Et argument imod værnepligt for kvinder kunne f.eks. være, at værnepligt for kvinder vil give en større ulighed i pensionsopsparing, fordi kvinder både vil skulle sætte tid af til værnepligt og barsel, men mænd kun skal sætte tid af til værnepligt

I **værdipolitiske** spørgsmål er der uenighed om, hvordan vi skal forholde os til immaterielle værdier. Det er som regel kulturelle og moralske spørgsmål

* Kultur: Skal kristendommen fortsat have særstatus i grundloven, som den har nu?
* Moral: Skal vi have aktiv dødshjælp?

Nogle politikområder, ikke mindst miljø- og klimapolitik, kan være svære at kategorisere som værdi- eller fordelingspolitik. At beskatte flyrejser hårdt med henvisning til flytrafikkens CO2-udledning kan f.eks. gøres med henvisning til det moralsk forkerte i at bruge flere af jordens ressourcer end højst nødvendigt. Men det kan også gøres med henvisning til, at vi har en begrænset kvote af ressourcer til rådighed, og at vi med afgifter kan fordele den mere ligeligt på alle mennesker.

## Venstre- og højreorienteret

#### Fordelingspolitik

Vi skelner mellem **socialistisk** (venstreorienteret) **liberalistisk** (højreorienteret).

* Venstreorienterede (socialister) er positivt stemt over for at omfordele tid, magt og penge vha. politik. Argumentationen er, at det er mest fair, ikke mindst fordi vi jo ikke selv bestemmer, om vi vil fødes ind i en rig eller fattig verden. Desuden er det iflg. venstreorienterede er en illusion at tænke, at man kan klare sig uden et politisk fællesskab som f.eks. en stat. Venstreorienterede kan i fordelingspolitik således siges at være orienteret mod fællesskabet og de muligheder, som staten giver for at fordele ressourcer
* Højreorienterede (liberalister) er skeptiske over for at omfordele tid, magt og penge vha. politik. Argumentationen er, at det er unfair at få ting tildelt, hvis man ikke har arbejdet for dem. Desuden er man iflg. højreorienterede ikke er rigtig fri, hvis staten har givet særrettigheder, for staten kan altid fjerne de særrettigheder igen. Højreorienterede er i fordelingspolitik således orienteret mod individet og den måde som et frit marked vil fordele ressourcer på

#### Værdipolitik

Vi skelner mellem **liberal/moderne** (venstreorienteret) og **konservativ/traditionel** (højreorienteret)

* Venstreorienterede er tolerante over for mennesker, der afviger fra samfundsnormer. Det kan bunde i en liberal tro på, at individet er fornuftigt nok til selv at tage beslutninger, selv om det stikker af fra mængden. Man kan også kalde det en moderne indstilling, fordi normafvigelser ikke er en lige så stor trussel mod et moderne stort og åbent samfund som mod et lille lukket traditionelt samfund. Venstreorienterede kan altså i værdipolitik siges at være orienteret mod individet
* Højreorienterede er mindre tolerante over for mennesker, der afviger fra samfundsnormer. Det kan bunde i en opfattelse af afvigere som trussel for gruppens evne til at bestå. Man kan også kalde det en traditionel indstilling, fordi normafvigelser i et lille lukket traditionelt samfund kan have ret store konsekvenser for hele flokken. Højreorienterede kan altså værdipolitisk siges at være orienteret mod fællesskabet/gruppen

Værdipolitisk er Danmark særdeles liberalt når det kommer til tolerance over individer. Stort set alle, der er vokset op i dansk politisk kultur, synes f.eks. at homoseksualitet er helt i orden, og i befolkningen er der et flertal, som mener at aktiv dødshjælp er en god idé.

Til gengæld er der en tydelig skillelinje, når det kommer til tolerance over for grupper, som udgør en minoritet. Her vil værdipolitisk højreorienterede i højere grad stå fast på, at mindretal skal ’rette ind’ efter flertallet, som for dem er lig med fællesskabet, mens venstreorienterede er mere tolerante over for minoriteter.

|  |  |  |  |
| --- | --- | --- | --- |
|  | Fordelingspolitik | Værdipolitik | Politikområde |
|  | venstre | højre | venstre | højre | arbejdsmarkedspolitikfamiliepolitikindenrigspolitikretspolitiksocialpolitiksundhedspolitik klima- og miljøpolitikuddannelsespolitikøkonomisk politik |
| 1. Skatten på de højeste indkomster bør hæves for at finansiere velfærd, fordi det er mest fair, når højindkomstfamilier ellers ville bruge relativt lidt af deres samlede disponible indkomst på at dække basale velfærdsbehov.
 |  |  |  |  |  |
| 1. Politiet bør have flere beføjelser til at overvåge borgerne for at bekæmpe kriminalitet, fordi mere overvågning vil gøre det nemmere at fange kriminelle og skabe tryghed.
 |  |  |  |  |  |
| 1. Vi skal sænke selskabsskatten for at tiltrække flere investeringer, fordi lavere skat vil gøre det mere attraktivt at drive virksomhed i Danmark og skabe flere arbejdspladser
 |  |  |  |  |  |
| 1. Danmark bør tage imod flere flygtninge og give dem lettere adgang til statsborgerskab, fordi det er en humanitær pligt at hjælpe mennesker på flugt fra krig og forfølgelse
 |  |  |  |  |  |
| 1. SU’en bør afskaffes og erstattes med et rentefrit lån, fordi de fleste studerende alligevel vil få en høj løn senere og dermed selv bør finansiere deres uddannelse
 |  |  |  |  |  |
| 1. Offentligt ansatte bør have ret til at bære religiøse symboler på arbejdet, fordi religionsfrihed er en grundlæggende rettighed, der ikke bør begrænses af staten
 |  |  |  |  |  |
| 1. Dagpengene bør sættes ned, så det bedre kan betale sig at tage et arbejde, fordi høje dagpenge kan gøre det mindre attraktivt at finde et job og dermed skabe afhængighed af staten
 |  |  |  |  |  |
| 1. Kønskvoter bør indføres i virksomhedsbestyrelser for at sikre ligestilling, fordi kvinder historisk set har været underrepræsenteret i magtfulde positioner, og kvoter kan hjælpe med at rette op på denne skævhed
 |  |  |  |  |  |
| 1. Pensionen skal hæves for dem med de laveste indkomster, fordi ældre med lave pensionsopsparinger har svært ved at dække deres basale leveomkostninger
 |  |  |  |  |  |
| 1. Regeringen bør begrænse antallet af indvandrere, der kommer til Danmark, fordi et højt antal indvandrere kan udfordre sammenhængskraften i samfundet og øge presset på velfærden
 |  |  |  |  |  |
| 1. Forældre skal selv betale mere for deres børns institutionspladser, fordi det ikke er statens ansvar at finansiere pasning af børn, hvis forældrene selv har råd til det
 |  |  |  |  |  |
| 1. Cannabis skal legaliseres og beskattes, fordi det basalt set bare er et alternativt rusmiddel og ikke nødvendigvis mere skadeligt end alkohol
 |  |  |  |  |  |
| 1. Brugerbetaling på hospitaler bør indføres for at reducere presset på sundhedsvæsenet, fordi gratis sundhedsydelser kan føre til unødvendige besøg og overbelastning af systemet.
 |  |  |  |  |  |
| 1. Skoler bør undervise mere i danske traditioner og værdier, fordi det styrker den nationale identitet og sammenhængskraft i samfundet.
 |  |  |  |  |  |
| 1. Den offentlige sektor bør skæres ned, så borgerne kan beholde flere af deres egne penge, fordi staten bruger for mange ressourcer ineffektivt, og privatforbrug giver bedre økonomisk vækst
 |  |  |  |  |  |
| 1. Det bør være lettere for transkønnede at skifte juridisk køn, fordi alle bør have ret til at blive anerkendt for deres identitet uden unødvendige bureaukratiske barrierer.
 |  |  |  |  |  |
| 1. Skatten på elbiler bør sænkes, så flere vælger dem frem for benzinbiler, fordi staten bør fremme en grøn omstilling og gøre det lettere for borgere at træffe bæredygtige valg
 |  |  |  |  |  |
| 1. Skatten på alle biler bør sænkes, så markedet selv kan bestemme udviklingen
 |  |  |  |  |  |
| 1. Straffen for vold og narkohandel bør skærpes markant, fordi hårdere straffe vil have en afskrækkende effekt og gøre samfundet tryggere.
 |  |  |  |  |  |
| 1. Staten skal give mere økonomisk støtte til fattige familier, fordi alle børn skal have mulighed for en god opvækst, uanset deres forældres økonomi.
 |  |  |  |  |  |